גטסבי הגדול (סרט, 1974)

גטסבי הגדול (באנגלית: The Great Gatsby) הוא סרט קולנוע אמריקאי משנת 1974 בבימויו של ג'ק קלייטון, עם רוברט רדפורד, מיה פארו, סם ווטרסטון וברוס דרן בתפקידים הראשיים.

התסריט נכתב על ידי פרנסיס פורד קופולה והוא מבוסס על הרומן גטסבי הגדול של סקוט פיצג'רלד משנת 1925. עיבודים נוספים לקולנוע היו ב-1926 (סרט אילם), ב-1949, ב-2000 (סרט טלוויזיה) וב-2013.

העלילה מתרחשת בניו יורק ובלונג איילנד וממוקמת תרבותית וכרונולוגית במה שנודע כשנות העשרים הסוערות.

תקציר העלילה
ניק קארוויי (סם ווטרסטון) הוא סוכן איגרות חוב שעבר לגור בבית קטן בעיירה ווסט אג בלונג איילנד. צמוד לביתו נמצאת אחוזה מפוארת ובה גר אדם עשיר בשם ג'יי גטסבי (רוברט רדפורד) שנוהג לערוך בביתו נשפים בהם מוזמנים ידוענים ואנשי חברה ידועים. הוא אינו מתערב בין החוגגים ומקיף מחדרו על האורחים הלבושים לפי האופנה האחרונה, רוקדים צ'ארלסטון על הדשא ובבריכה ומשתכרים. איש אינו יודע מה מקור עושרו של גטסבי והשמועות עליו הן מרובות.

מול ווסט אג נמצאת העיירה איסט אג, אליה מגיע ניק בסירת מנוע כדי לבקר את דודניתו דייזי ביוקנן (מיה פארו). דייזי גרה באחוזה מפוארת עם בעלה טום ביקנן (ברוס דרן) ועם ביתם. ניק פוגש שם גם את חברתה הקרובה ג'ורדן בייקר (לואיס צ'ילס) שהיא גולפאית מקצועית.

טום ביקנן מקיים רומן מחוץ לנישואין עם מירטל וילסון (קארן בלק), אשתו של ג'ורג' וילסון (סקוט וילסון), בעל מוסך ותחנת דלק סמוכים. מירטל מקווה שיום אחד הוא יתגרש ויתחתן אתה אבה הוא מוכן רק שתשמש לו פילגש.

יום אחד מוזמן ניק לנשף אצל גטסבי  ואז מתחילה היכרות ביניהם. גטסבי רוצה להכניס אותו לעסקים ומכיר לו את שותפו מאיר וולפשהיים (הווארד דה סילבה), שהוא למעשה מהמר וגנגסטר ש"סידר" את תוצאת אליפות הבייסבול ב-1931 והרוויח על כך הון.

ג'ורדן מגלה לניק על הקשר הרומנטי שהיה ביו גטסבי ודייזי ומשכנעת אותו להסכים לפגישה ביניהם בביתו כהפתעה לדייזי. דייזי מגיעה לביתו של ניק שמקושט בפרחים של גטסבי ומופתעת למצוא שם את אהובה מהעבר. הם עמדו כמעט לפני נישואין אבל דייזי העדיפה את טום העשיר על פני גטסבי שהיה אז עני. האהבה ניצתת מחדש ולא נעלמת מעיניו של טום.

דייזי, ג'ורדן, טום, גטסבי וניק נוסעים למלון פלאזה, שם מגלה דייזי הנרגשת את אהבתה לגטסבי. היא נוהגת לביתה במכוניתו הצהובה של גטסבי. בינתיים נועל ג'ורג' וילסון את מירטל בבית, אבל היא פורצת משם לכביש כשהיא רואה את המכונית הצהובה וחושבת שטום נמצא בה. דייזי דורסת אותה למוות ובורחת משם.

גטסבי לוקח על עצמו את האחריות על הדריסה וג'ורג' מגיע לביתו בשעה שהוא שוחה בבריכה, הורג אותו ביריית אקדח ומתאבד. ללוויה מגיעים רק ניק ואבא של גטסבי (רוברט בלוסום).

לבסוף דייזי וטום ממשיכים את חייהם כרגיל וניק עוזב את המקום.

צוות השחקנים

פרסים
פרס אוסקר לעיצוב התלבושות הטוב ביותר - תאוני אלדרידג'
פרס אוסקר לפסקול המיעובד הטוב ביותר - נלסון רידל
פרס באפט"א לצילום הטוב ביותר - דאגלב סלוקומב
פרס באפט"א לעיצוב התלבושות הטוב ביותר - תאוני אלדרידג'
פרס באפט"א לעיצוב ההפקה הטוב ביותר - ג'ון בוקס
פרס גלובוס הזהב לשחקנית המשנה הטובה ביותר - סרט קולנוע קארן בלק
 מועמדות לפרס גלובוס הזהב לשחקן המשנה הטוב ביותר - סרט קולנוע - ברוס דרן וסם ווטררסטון
 מועמדות לפרס גלובוס הזהב לשחקן חדש ומבטיח

קישורים חיצוניים

גטסבי הגדול, באתר TCM
קדימון לגטסבי הגדול, באתר יוטיוב
פסקול המוזיקה על רקע קטעים מהסרט, באתר יוטיוב
השוואה בין גטסבי הגדול 1974 ו-2013, באתר יוטיוב

הערות שוליים

סרטי 1974
סרטים אמריקאיים
סרטים באנגלית
סרטים מבוססי ספרים
סרטי רוברט רדפורד
סרטי דרמה רומנטית
סרטי פרמאונט